recursal/SuperWikiNEXT-32B huggingface dataset:
***Amerikanka*** (originaltittel: *Американка*) er en russisk film fra 1997, regissert av Dmitrij Meskhijev.

Handling
--------

Historien finner sted i 1977 i en liten sovjetisk provinsby, og 60-årsjubileet for sovjet-makten skal snart arrangeres. En videregående skole i området er full av forbud, og ideologisk hjernevask. Med hovedpersonene opplever også småtyveri, blodige slåsskamper på dansegulvet med gutter fra nærliggende områder, og deres første kjærlighet.

Lyoshka Kolyadko er forelsket i Tanka, den tidligere kjæresten til broren hennes som døde i en ulykke. I løpet av filmen dukker Kolyadkos døde bror opp flere ganger, og en gang redder han Lyoshka fra noen punkerne fra en nabo-landsby.

Skuespillere
------------

* Natalja Danilova som Tanja
* Nina Usatova som Matilda
* Viktor Bytsjkov som Tretjakov
* Andrej Krasko
* Aleksandr Polovtsev som Jasja

Referanser
----------

1. ↑  Американка (1997)
2. ↑  Андрей Краско: народный артист без официальных званий

Eksterne lenker
---------------

* (en) *Amerikanka* på Internet Movie Database Rediger på Wikidata

* (en) *Amerikanka* på AllMovie Rediger på Wikidata

* (en) *Amerikanka* på Turner Classic Movies Rediger på Wikidata
**Nils Christoffer Bøckman** (født 6. juli 1880 i Trondheim, død 22. desember 1973 samme sted) var en norsk oberstløytnant og forretningsmann.

Liv og virke
------------

Bøckman ble født i Trondheim som sønn av Marius Friman Bøckman og Wencke Elisabeth Dietrichson. Han startet sin utdannelse ved Krigsskolen i 1898, der han ble uteksaminert som løytnant i 1901. Han ble senere forfremmet til kaptein, til major i 1930 og siden oberstløytnant som følge av sin ledelse av Trønderbataljonen som led store tap i Gratangen i Troms under andre verdenskrig.

Bøckman jobbet ved Meraker Brug, der han hadde ansvar for brukets eiendommer i Verdal. Han var også president i Trondhjems Skiklub. I 1916 ble han valgt inn i styret til sporvognselskapet Graakalbanen, og i 1919 ble han ansatt som administrerende direktør i selskapet. Han forble i stillingen frem til 1966, da selskapet ble overtatt av kommunen.

Under andre verdenskrig ble to av selskapets styremedlemmer henrettet. Da Bøckman nektet å innkalle det nazist-utnevnte nye styret, ble han arrestert og tilbrakte resten av krigen i fangeleirene Falstad og Grini. Han ble først arrestert 2. mars 1943, og han ble overført til Grini 19. mars 1944, der han satt frem til frigjøringen 8. mai 1945.

Bøckman var også viseordfører i Trondheim i 1922–1925 og stortingsvaramann for Høyre for Sør-Trøndelag i årene 1937–1945.

Referanser
----------

1. 1 2  Aspenberg, Nils Carl (1995). *På meterspor i Nidaros*. Oslo: Baneforlaget. s. 14.
2. ↑  «De skapte banen». *Adresseavisen*. 16. juli 2004. Arkivert fra originalen 12. februar 2019. Besøkt 11. februar 2019.
3. ↑  Giertsen, Børre R. red. (1946). *Norsk fangeleksikon. Grinifangene* **(n)**. Oslo: Cappelen. s. 368.
4. ↑  «Biografier Nils Christoffer Bøckman». *nsd.no*. NSD – Norsk senter for forskningsdata AS. Besøkt 11. februar 2019.

|  |  |
| --- | --- |
| Oppslagsverk/autoritetsdata | Wikistrinda **·** Prabook **·** Historisk befolkningsregister **·** Geni **·** Fangeregisteret

 |
**Liv Torunn Haavik** (født 23. november 1921, død 26. november 1991), født Sunne, var en norsk jurist, NRK-journalist, forsker, lyriker og kvinnesaksforkjemper.

Hun ble utdannet cand.jur. ved UiO i 1952 og arbeidet først som sosialarbeider i Oslo og omegn Vernelag (nå Kriminalomsorg i frihet) og som saksbehandler i Arbeidsdirektoratet frem til 1956.

Fra 1956 var hun i flere tiår journalist i NRK, først som programleder i barnetimen i barne- og ungdomsavdelingen, fra 1958 i opplysningsavdelingen, og fra 1980 i kulturavdelingen. Hun var den første journalisten som ble ansatt for å dekke sosiale spørsmål i NRK og var en av Norges mest kjente kvinnelige journalister gjennom 1960-, 1970- og begynnelsen av 1980-årene. Hun ble allerede i 1960-årene rikskjent for sine programmer om kriminelle, alkoholikere, prostituerte og psykisk syke. Tor Fuglevik beskrev henne som «NRKs foregangskvinne innen sosialreportasjen» og skrev at hennes programmer var «usentimentale og direkte, uhyggelig konsise, selv om de kunne dirre av medmenneskelig indignasjon og engasjement» som gjorde Haavik til «Norges sosiale samvittighet». Hun fikk i 1983 Hirschfeldprisen for sin journalistikk preget av toleranse og forståelse, og for å ha vært en foregangskvinne for «en type intervjuer som så mange, både i radio og aviser, har tatt i bruk senere (...) intervjuer med 'vanlige' mennesker».

Med permisjon fra NRK var hun forsker ved Institutt for kriminologi og strafferett ved Det juridiske fakultet ved UiO fra 1969 til 1971 med et forskningsprosjekt om kvinnelige lovbrytere. Hun var styremedlem i Norsk Kvinnesaksforenings lokallag i Oslo i 1950- og 1960-årene, blant annet som nestleder frem til 1959.

Hun debuterte skjønnlitterært med diktsamlingen *Ord i nød og lyst* (Aschehoug 1979).

Hun var gift med lege Svein Haavik og siden med advokat Tor Holmen.

Bibliografi
-----------

* *Ord i nød og lyst*, Aschehoug 1979
* *Synderinner og skriftlærde: Studie i en gruppe kvinnelige lovbryteres livssituasjon*, Institutt for kriminologi og strafferett

Utmerkelser
-----------

* Oslo kommunes kunstnerstipendium for journalister 1974
* Hirschfeldprisen 1983

Referanser
----------

1. ↑  «To nye kvinner i kringkastingen». *VG*. 14. august 1956.
2. ↑  «Haavik, Liv Torunn». *Hvem er hvem i norsk kulturliv?*. Dreyer. 1987. s. 199. ISBN 8209104268.
3. ↑  *Aftenposten*. 4. desember 1991.
4. ↑  Ottosen, Rune (1996). *Fra fjærpenn til Internett*. Aschehoug. ISBN 8203261280.
5. ↑  *Bergens Arbeiderblad*. 17. november 1981.
6. ↑  *Dagbladet*. 14. mai 1959.
7. ↑  *Studentene fra 1941*. Oslo. 1966.
**Gaston Reinesch** (født 17. mai 1958 i Luxembourg er en luxembourgsk økonom, som siden 2013 har vært sentralbanksjef i Luxembourgs sentralbank.

Utdanning og yrkeserfaring
--------------------------

Reinesch har en Master of Science-grad i samfunnsøkonomi (*economics*) fra London School of Economics, og har også utdanning innen matematikk og statistikk. 

Han var generaldirektør i Finansdepartementet fra 1995 til 2012, men har også vært styre leder i BGL BNP Paribas, og han har sittet i styret i Den europeiske investeringsbanken (European Investment Bank). Han har også vært *president* i Société nationale de crédit et d'investissement, og han har vært styreformann i det statlige post- og telekomselskapet P&T Luxembourg (i dag: POST Luxembourg).

Den 1. januar 2013 overtok han som sentalbanksjef, etter Yves Mersch.

Eksterne lenker
---------------

* CV på sentralbankens hjemmeside

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**John Joseph Cochran** (født 11. august 1880 i Webster Groves i Missouri, død 6. mars 1947) var en amerikansk demokratisk politiker. Han var valgt til Representantenes hus fra Missouri 1926–1947.

Han vokste opp i Webster Groves, en forstad til St. Louis. Etter juridisk eksamen fikk han advokatbevilling i 1921, men praktiserte aldri som sådan. Cochran arbeidet som lederskribent for aviser i St. Louis i mange år, hvoretter han assisterte valgfunksjonærene i byen 1911–1913.

Cochran ble trukket inn i politikken som sekretær for kongressmann William L. Igoe 1913–1917. Han var deretter privatsekretær for senator William J. Stone og sekretær for Senatets utenrikskomité 1917–1918, senere sekretær for kongressmann Harry B. Hawes 1921–1926. I 1926 ble Cochran valgt til Representantenes hus fra Missouris 11. distrikt, etter at Harry B. Hawes hadde blitt senator. Cochran var kandidat i Det demokratiske partis primærvalg foran senatsvalget i 1934, men kongressmennene Cochran og Jacob Milligan tapte mot den senere presidenten Harry S. Truman. Cochran var innvalgt i Representantenes hus fra Missouris felles valgkrets 1933–1935, deretter fra Missouris 13. distrikt frem til 1947, da han frasa seg gjenvalg.

Referanser
----------

1. 1 2   Find a Grave, oppført som John Joseph Cochran, Find a Grave 5971908, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w69p31tt, besøkt 9. oktober 2017[Hentet fra Wikidata]

Eksterne lenker
---------------

* (en) John J. Cochran – kategori av bilder, video eller lyd på Commons Rediger på Wikidata
* (en) John J. Cochran hos Amerikas forente staters kongress' biografiske kartotek Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** US Congress
 |
Ifølge forfatningen av 1922 var Storbritannias konge fristatens statsoverhode. Han ble representert av en generalguvernør (irsk: *Seanascal*). Utøvende myndighet lå hos kongen, og den ble utført av generalguvernøren, som utnevnte et utøvende råd (regjering) til å *«bistå ham og gi ham råd»*. Det utøvende råd ble ledet av en president (statsminister). Praksisen var imidlertid den at statsministeren ble nominert av fristatens parlament (Dáil) og kun formelt ble utnevnt av generalguvernøren. Statsministeren nominerte deretter de resterende medlemmene av regjeringen. Med få unntak ble det forventet at generalguvernøren skulle handle etter råd av regjeringen.[] Forfatningstillegg nr. 27 av 11. desember 1936 avskaffet embetet som generalguvernør.

| Nr. | Bilde | Navn(født-død) | Embetstid | Monark | Ref. |
| --- | --- | --- | --- | --- | --- |
| Seanascal(Generalguvernør) |
| 1 |  | **Tim Healy**(1855–1931) | 6. desember 1922–31. januar 1928 | **Georg V** |  |
| 2 |  | **James McNeill**(1869–1938) | 31. januar 1928–1. november 1932 |  |
| 3 |  | **Domhnall Ua Buachalla**(1866–1963) | 27. november 1932–11. desember 1936 |  |
| **Edvard VIII** |

Referanser
----------

1. ↑  *Constitution of the Irish Free State (Saorstát Eireann) Act, 1922;* embodying *The Constitution* as amended by subsequent enactments*. Presented to Dáil Eireann by the Ceann Comhairle.* (PDF). Official publications. P.2538. Dublin: Stationery Office. Besøkt 3. juli 2020.
2. 1 2 3  «Irish Free State: Governors-General: 1922–1936». Archontology.org. Besøkt 3. juli 2020.
**Liv Ingeborg Lied** (født 10. april 1974) er en norsk religionsviter. Hun er professor i religionsvitenskap ved Det teologiske menighetsfakultet i Oslo. Lied er spesialist i resepsjonshistorien til gammeltestamentlig pseudepigrafi samt i forholdet mellom religion og mediekultur.

Lied tok hovedfag i religionsvitenskap ved Universitetet i Bergen i 2000. Hun var doktorgradsstipendiat samme sted i perioden 2002–2006 og disputerte i 2007 med avhandlingen *The Other Lands of Israel: A Study of the Land Theme in 2 Baruch*. Lied har vært tilsatt som vitenskapelig assistent for Program for læringsforskning ved Universitetet i Bergen (2000-2001), som forsker ved Det teologiske fakultet/Centre for Advanced Study i Oslo, og som førsteamanuensis ved Universitetet i Bergen (2007). I 2009 ble hun ansatt som førsteamanuensis ved Det teologiske menighetsfakultet. Hun fikk opprykk som professor i 2012.

Sammen med Dag Øistein Endsjø har hun skrevet boken *Det folk vil ha. Religion og populærkultur* (2011).

Referanser
----------

1. ↑   VIAF-identifikator, oppført som Liv Ingeborg Lied, VIAF-ID 36449079, besøkt 9. oktober 2017[Hentet fra Wikidata]
2. ↑  «mf.no». Arkivert fra originalen 28. januar 2016. Besøkt 4. september 2015.
3. ↑  
Sunnmørsposten

Eksterne lenker
---------------

* (no) Publikasjoner av Liv Ingeborg Lied i forskningsdokumentasjonssystemet CRIStin
* (no) Publikasjoner av Liv Ingeborg Lied i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CRIStin
 |
**Anne-Marie Nørholm** (født 14. mars 1952 i Oslo) er en norsk filmregissør, script og filmklipper. 

Nørholm har arbeidet med norske filmproduksjoner siden 1970-tallet og regisserte sin første egne langfilm i 1998. Det var filmen om *Ole Aleksander Filibom-bom-bom* av Anne Cath. Vestly. Nørholm har også hatt suksess med å regissere barne- og ungdomsserier for NRK. Under utdelingen av Amanda-prisen for 2002 vant hun prisen for *beste barne- og ungdomsfilm* med TV-serien *Tiden før Tim*, sendt på NRK. Nørholms TV-serie *Johnny og Johanna*, også på NRK, ble nominert i denne klassen i 2004.

Filmografi
----------

### Spillefilmer

* 1976: *Angst* (produksjonsleder)
* 1978: *Det andre skiftet* (script)
* 1981: *Liten Ida* (script)
* 1982: *Krypskyttere* (script)
* 1984: *Lars i porten* (klipper)
* 1998: *Ole Aleksander Filibom-bom-bom* (regissør)

### TV-film

* 1995: *Lene og perlene* (regissør)

### TV-serier

* 2002: *Tiden før Tim* (regissør)
* 2004: *Johnny og Johanna* (regissør)

Kilder
------

* *Anne-Marie Nørholm* i BFI
* *Anne-Marie Nørholm* på filmweb.no
* *Anne-Marie Nørholm* i IMDb.com

Eksterne lenker
---------------

* (en) Anne-Marie Nørholm på Internet Movie Database Rediger på Wikidata

* (da) Anne-Marie Nørholm på Filmdatabasen Rediger på Wikidata

* (en) Anne-Marie Nørholm hos The Movie Database Rediger på Wikidata
Båndstripe for Den islandske kriseresponsmedaljen
**Den islandske kriseresponsmedaljen** (islandsk: *Heiðursmerki Íslensku friðargæslunnar*) er en islandsk medalje tildelt i forbindelse med Den islandske kriseresponsenheten (engelsk: Iceland Crisis Response Unit, forkortet ICRU). Medaljen ble første gang tildelt i 2004. Den tildeles offiserer for utmerket innsats i internasjonale operasjoner der ICRU deltar.

Utforming
---------

Medaljen er utført i bronse. I midten bærer den et motiv bestående av et kart over Island i metall satt på en stilisert globus i blått med lengde- og breddegrader markert med metallstriper. Randen er bred og opphøyd og bærer innskriften «ÍSLENSKA FRIÐARGÆSLAN» og «ICRU» i røde bokstaver. Stiliserte grener skiller de to delene av innskriften. Medaljen er opphengt i et blått bånd med midtstripe i hvitt, rødt og hvitt. Fargene er hentet fra Islands flagg.

ICRU-medaljen i Norge
---------------------

ICRU-medaljen er godkjent til bruk på norsk militær uniform og behandles i den sammenheng som tilhørende «Gruppe 5: Andre utenlandske dekorasjoner».

Medaljen ble i 2004 tildelt en norsk militæroffiser for innsats i ved Kabul internasjonale lufthavn, som var under islandsk kommando.

Referanser
----------

1. 1 2 3 4 5  Tildelt islandsk medalje som førstemann Arkivert 30. september 2007 hos Wayback Machine. Forsvarsnett, 27. august 2004, besøkt 22. november 2009.
2. ↑  Se *f-xtra*, nr. 1, 2009, s. 15, bilag til *Forsvarets Forum*, nr. 11, 2009.

Eksterne lenker
---------------

* Oversikt over norske sivile og militære utmerkelser i *f-xtra*, nr. 1, 2009, bilag til *Forsvarets Forum*, nr. 11, 2009

Portal: Island
***Bembidion assimile*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion assimile* finnes i nesten hele Europa, østover til Japan i Asia, samt i Marokko i Nord-Afrika. Den er også registrert fra Norge.

Utseende
--------

*Bembidion assimile* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten er like hverandre og er vanskelige å artsbestemme.

Levevis
-------

*Bembidion assimile* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World Søk: Filter by country / Norway Arkivert 25. oktober 2008 hos Wayback Machine. (søkedato: 2. november 2008)

Eksterne lenker
---------------

* (en) *Bembidion assimile* i Encyclopedia of Life Rediger på Wikidata

* (en) *Bembidion assimile* i Global Biodiversity Information Facility Rediger på Wikidata

* (no) *Bembidion assimile* hos Artsdatabanken Rediger på Wikidata

* (sv) *Bembidion assimile* hos Dyntaxa Rediger på Wikidata

* (en) *Bembidion assimile* hos Fossilworks Rediger på Wikidata

* (en) *Bembidion assimile* hos NCBI Rediger på Wikidata

* (en) *Kategori:Bembidion assimile* – bilder, video eller lyd på Wikimedia Commons Rediger på Wikidata

* *Bembidion assimile* – detaljert informasjon på Wikispecies Rediger på Wikidata
* Bilde - *Bembidion assimile* - (Database Carabidae of the World)
* *Bembidion assimile* (Ground Beetles of Ireland) - engelskspråklig
* *Bembidion assimile* (Database Carabidae of the World) – engelskspråklig
* *Bembidion assimile* (Fauna Europaea) - engelskspråklig
* Norsk entomologisk forening
**Leila Benitez-McCollum** (født ca. 1930 i Quezon City på Filippinene, død 8. april 2020 på Manhattan i New York City i USA) var en filippinskfødt amerikansk radio- og fjernsynsjournalist, programvert og nyhetsanker.

Liv og virke
------------

### Bakgrunn

Leila Benitez ble født i Quezon City, del av storbyområdet rundt Manila. Hun tok bachelorgrad i psykologi ved jesuittenes Georgetown University i Washington D.C.

### Filippinene

Leila Benitez fikk tilnavn som «first lady of Philippine television» idet hun vant seg et betydelig ry på Filippinene fra 1950-årene og frem til 1970-årene. Hun var involvert i en rekke populære og innflytelsesrik radio- og fjernsynsshow. Blant det hun ble mest kjent for var *Student Canteen*, der hun var en av de to programlederne. Dette var landets første ettermiddags-varietetsprogram, og de løp over femten år.

Benitez var også vertine for talkshows, som «Darigold Jamboree» og «The Leila Benitez Celebrity Hour», der hennes gjester også kunne være internasjonale celebriteter som Harry Belafonte, Ann-Margret og Neil Sedaka.

### USA

Benitez var på besøk i USA da president Ferdinand Marcos erklærte nasjonal unntakstilstand i 1972. Hennes fjernsynsshow ble kansellert, og Benitez fant det tilrådelig å forbli i USA fremfor å vende tilbake til hjemlandet som ble styrt av Marcos. Hun begynte etter kort tid i Voice of America som ankerkvinne for deres sendinger rettet mot Asia-Stillehavsområdet.

I 2003 besøkte Benitez-McCollum Filippinene en siste gang, og ble da hedret av sin tidligere arbeidsgiver, fjersynsselskapet ABS-CBN, under selskapets 50-årsjubileum.

Benitez-McCollum, som bodde i New York City, ble smittet med covid-19 på et rehabiliteringssenter. Hun ble bragt til sykehus og ble der testet positiv for koronavirus. Leila Benitez-McCollum døde med covid-19 på Mount Sinai Hospital på Manhattan den 8. april 2020 i en alder av 89 år.

Referanser
----------

1. 1 2 3 4   www.cnnphilippines.com[Hentet fra Wikidata]
2. ↑   www.cnnphilippines.com, besøkt 14. april 2020[Hentet fra Wikidata]
3. 1 2 3 4 5 6 7 8  Silvestre, Edmund (9. april 2020). «TV, radio icon Leila Benitez-McCollum dies of COVID-19 complications in New York». *CNN Philippines*. Arkivert fra originalen 12. april 2020. Besøkt 12. april 2020.
4. 1 2  «Leila Benitez, original 'Student Canteen' host, dies due to COVID-19 complications». *ABS-CBN News*. 9. april 2020. Arkivert fra originalen 12. april 2020. Besøkt 12. april 2020.
5. ↑  Garcia, Cara Emmeline (10. april 2020). «Legendary radio and TV personality Leila Benitez-McCollum dies of COVID-19 complications». *GMA Network*. Arkivert fra originalen 12. april 2020. Besøkt 12. april 2020.
Northern District avmerket i rødt på kartet over Alaska
Nome i 1899  Foto: Pillsbury & Cleveland 
**Northern District** er et tidligere statistikkområde som utgjorde den nordlige delen av distriktet Alaska. Distriktet ble opprettet før folketellingen i 1880, og ble brukt som statistikkområde til og med ved folketellingen i 1900.

Av statistiske grunner var Northern District delt inn i de to statistikkdivisjonene Arctic og Yukon Districts ved folketellingene i 1880 og 1890. Northern District hadde ingen administrative funksjoner, og landområdene var direkte underlagt sentralregjeringen i Sitka.

I 1900 ble Alaska delt inn i dommerdistrikter, som også overtok funksjonen som statistikkområder. Andre og fjerde dommerdistrikt tilsvarte da grovt sett landområdene til Northern District.

Befolkningsutvikling
--------------------

|  |  |  |  |
| --- | --- | --- | --- |
| **Folketellingsår** | 1880 | 1890 | 1900 |
| **Innbyggertall** | 9 964 | 7 134 | 30 569 |

Se også
-------

* Southern District

Kilder
------

* U.S. Bureau of the Census, *Population of States and Counties of the United States: 1790 to 1990. From the Twenty-one Decennial Censuses*. Mars 1996. (Del III side 11-12) (en)
* Kartdata fra The Newberry Library: *Alaska Atlas of Historical County Boundaries Arkivert 11. oktober 2014 hos Wayback Machine.*. Interactive Map. (en)

Referanser
----------

1. 1 2  The Newberry Library: *Alaska Atlas of Historical County Boundaries Arkivert 11. oktober 2014 hos Wayback Machine.*. Consolidated Chronology of State and County Boundaries. Besøkt 12. september 2014. (en)
2. ↑  Alaska Judicial Council: Judicial Districting: Final report Arkivert 30. september 2014 hos Wayback Machine.. Anchorage 1975 (kapittel I, side 1). Besøkt 12. september 2014. (en)

Eksterne lenker
---------------

* Kart over Northern og Southern Districts
ALOMAR (2008)
**ALOMAR** (Arctic Lidar Observatory for Middle Atmosphere Research) er et luftforskningsobservatorium som ligger på toppen av fjellet Ramnan (376 moh) i Andøy kommune. Observatoriet er en del av Andøya Space Center. Universiteter og forskningsobservatorier fra en rekke land har instumenter plassert på ALOMAR, og bidrar til driftskostnadene. Observatoriet har en fast stab som tar seg av installasjon og gjennomføringen av eksperimentene.

Anlegget
--------

ALOMAR består av en moderne bygning med plass til en rekke vitenskapelige eksperimenter. Det er vinterbrøytet vei opp til observatoriet. Bygningen har vann, strøm, høyhastighets internettforbindelse, mekanisk verksted, laboratorier, kontorer, kantine, møterom og overnattingsmuligheter.

Forskningsområde
----------------

Observatoriet har fjernmålingsutstyr som dekker atmosfæren fra bakken til stratosfæren. Aktive instrumenter (lidar og radar) sender ut kraftige pulser av elektromagnetisk stråling (lys eller mikrobølger) som reflekteres fra ulike komponenter (for eksempel ozon) i atmosfæren. På den måten oppnås en kartlegging av disse komponentenes konsentrasjon i forhold til høyde. Passiv fjernmåling utnytter emisjon (utsendelse) eller absorsjonen (opptak) av stråling i atmosfæren for å kartlegge innholdet av for eksempel sporgasser, elektroner eller aerosoler.

Kilder
------

* Alomar Observatory, Arctic Lidar Observatory for Middle Atmosphere Research, Andøya Rakettskytefelt 2013.
**Vijayawada** (telugu విజయవాడ; tidligere også *Bezawada*) er den tredje største byen i den indiske delstaten Andhra Pradesh. Byen ligger i distriktet Krishna. Folketellingen i 2011 viste et innbyggertall på 1 048 240. Vijayawada ligger rundt 275 km fra delstatshovestaden Hyderabad og har et areal på 58 km².

Geografi
--------

I vest grenser Vijayawada til Indrakiladr-fjellet, og i nord til elva Budameru. Gjennomsnittshøyden over havet er 125 m, og landskapet er ganske slett. Elva Krishna, samt tre kanaler – Eluru, Bandar og Ryves – ligger sør for byen.

Klimaet er varmt og fuktig, med gjennomsnittstemperaturer mellom 17 ° og 45 °C.

Befolkning
----------

Ved folketellinga i 2001 hadde Vijayawada 851 282 innbyggere (1 011 152 i storbyområdet), hvorav 53 % var menn og 47 % kvinner. Lesekyndigheten lå på 71 %, betydelig høyere enn landsgjennomsnittet på 59,5 %; det var like stor lesekyndighet hos kvinner som hos menn. 12 % av innbyggerne i byen var barn under 6 år.

Økonomi
-------

Landet omkring Vijayawada er fruktbart og irrigeres av Krishna og dens kanaler. Jordbruket består av sukkerrør, ris og mangotrær. Vijayawada er kjent for sine bil-, jern- og tekstilindustrier.

Referanser
----------

1. ↑  *Cities having population 1 lakh and above, Census 2011*, Census of India.
2. ↑  Census of India

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** NKC **·** GeoNames
 |
**AMD FX** er en familie med mikroprosessorer fra Advanced Micro Devices (AMD), som ble lansert 12. oktober 2011. Prosessorene er basert på 64-bit x86-arkitekturen AMD Bulldozer, som er en videreutvikling av AMD64. De er flerkjerneprosessorer med 4, 6 og 8 kjerner, er tilpasset Socket AM3+, og finnes i klokkefrekvenser fra 3,1 GHz til 5.0 GHz.

Det finnes to generasjoner av AMD FX. Den første har kodenavnet «Zambesi». Den andre ble lansert 23. oktober 2012 under kodenavnet «Vishera». Den kjennetegnes av lavere strømforbruk og en ytelsesforbedring på 15% ved samme klokkefrekvens.

AMD FX er beregnet for stasjonære datamaskiner. En høyytelsesversjon beregnet for tjenere ble lansert 7. september 2011. Den leveres med 8, 12 og 16 kjerner, og er tilpasset Socket G34. Den er i prinsippet bygd opp rundt den samme arkitekturen som AMD FX, men selges under merkenavnet AMD Opteron.

Referanser
----------

1. ↑  John Morris: AMD releases the FX Series desktop processor, ZDNet, 12. oktober 2011
2. 1 2  Advanced Micro Devices: AMD Release FX-Series 'Piledriver' CPUs, pressemelding, Vortez.net, 23. oktober 2012
3. ↑  Advanced Micro Devices: AMD Ships First "Bulldozer" Processors. First Production-Ready "Interlagos" Processor Revenue Shipments ow Underway, pressemelding, Yahoo! Finance, 7. september 2011
Vik i Hole kommune.
**Vik** er administrativt sentrum i Hole kommune, Buskerud, og ligger ved Steinsfjorden, rett sør for Viksåsen. På Vik finnes blant annet Hole kommunes administrasjonsbygg – Vik herredshus – samt Vikstunet med Hole bibliotek og omsorgsleiligheter, Aleksandergården med Hole kulturskole, Hole ungdomsskole, Vik skole, Vik Senter med hovedkontor for Syvendedags Adventistsamfunnet i Norge, Norsk Bokforlag, Norsk Bibelinstitutt, Hope Channel Norge og hjelpeorganisasjonen ADRA (Adventist Development and Relief Agency), Vik Torg med tannlege- og legesenter, matbutikker, bank, restaurant og flere andre småbutikker, to større bensinstasjoner, hvorav den ene med vertshus, badeplass og småbåthavn ved fjorden.

Vik torg er Hole kommunes tusenårssted og ble valgt som en del av et større prosjekt for utvikling av Vik sentrum av Tusenårskomiteen den 30. august 1999.

Opprinnelse
-----------

Vik, som ligger i den tidligere Årnesfjerdingen i Hole, var opprinnelig en urgård, på linje med de to mer kjente urgårdene Stein og Mo i Steinsfjerdingen, og den ble trolig ryddet i de siste 500 årene før vår tidsregning. På 1700-tallet ble gården delt i to gårder, Øvre- og Nedre Vik. På Øvre Vik er det registrert flere gravrøyser. Der ble det også i 1972 ervervet grunn til byggingen av Hole ungdomsskole. Nedre Vik er i vår tid mest kjent som skysstasjon, gjestgiveri, hotell, sykehjem og campingplass, i dag under navnet *Vikstunet* og *Aleksandergården*. Vik skole ligger også på Nedre Viks grunn.

Se også
-------

* Røyse

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Vegetasjonssoner** er en oppdeling av vegetasjonens vekstvilkår i soner utfra klimatiske forhold. Disse sonene sier noe om hvor stor variasjon det er i plantedekket på ulike steder. Desto høyere opp, eller lenger mot nord på nordlig halvkule (eller sørover på sydlig halvkule), desto mindre vegetasjon vil en finne. Hvor skillet mellom de ulike sonene går, vil bestemmes av sommertemperaturen og vintertemperaturen på det aktuelle stedet.

Vegetasjonssoner i skogen
-------------------------

Skog utgjør 38 % av Norges areal. I Norge kan skogen deles inn i følgende vegetasjonssoner.

### Nemoral sone

Denne sonen finnes lite av i Norge, bare et smalt belte på Sørlandet. Skogen domineres av eik og arter som tåler kulde dårlig.

### Boreonemoral sone

Sonen består av edelløvskog på de mest gunstige stedene, og ellers bjørke- gråor- og barskog. Stort sett finner man denne sonen langs kysten av Sør-Norge og rundt Oslofjorden.

### Sørboreal sone

Finnes på innlandet i Sør-Norge, og spredt langs kysten opp til Nordland. Her er det mest barskog, men også edelløvskog og oreskog.

### Mellomboreal sone

Denne sonen består av barskog og gråorskog, og ofte store myrområder. Den dominerer på Sør- og Østlandet og i Trøndelag, men kan delvis finnes helt opp til Finnmark.

### Nordboreal sone/Subalpin sone («Fjellskog»)

Her er det bjørkeskog og lav, glissen barskog. Sonen dekker store områder av Østlandet og Finnmarksvidda.

Vegetasjonssoner på fjellet
---------------------------

Fjell utgjør 44 % av Norges areal. Dette er arealet over skoggrensa, og finnes i høytliggende områder i hele landet. På Finnmarkskysten kan disse sonene forekomme helt ned til havnivå. Fjellet deles inn i følgende soner:

### Lavalpin sone («lavfjellet»)

Dette er området rett over skoggrensa. Den går opp til blåbærlyngens øverste voksegrense, 1300-1400 moh. i Sør-Norge. Vegetasjonen i denne sonen er artsrik og variert. Nederst vokser gjerne tette belter med grågrønn vier, så kommer kratt av dvergbjørk som er irrgrønn om sommeren og oransje til mørkerød om høsten. I fjellet finner vi røsslyng, greplyng, krekling, rypebær og mange arter av gress og blomster, alt etter hvor vi er i landet. Produksjonen av plantemateriale er så stor at det dannes myrer.

### Mellomalpin sone («mellomfjellet»)

Område med sammenhengende vegetasjon, men uten trær, busker og blåbærlyng.

### Høyalpin sone («høyfjellet»)

Her er det ingen sammenhengende vegetasjon, bare usammenhengende vegatasjon av mose og lav.

### Den nivale sonen

Kan finnes på de høyeste fjelltoppene i Norge. Dette er områder med permanent snø og is, eller med snø og is mesteparten av året.

Referanser
----------

1. ↑  «Vegetasjonssoner» (PDF). miljostatus.no. [*død lenke*]
2. ↑  «Vegetasjonsonene i fjellet». NTNU Vitenskapsmuseett.

Se også
-------

* Høyderegioner i biogeografien
* Vegetasjonskart

|  |  |
| --- | --- |
| Oppslagsverk/autoritetsdata | GND
 |
***Bembidion difficile*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion difficile* finnes nord i Europa, den har en oppdelt utbredelse og finnes i «Korea» og Kirgisistan i Asia. Den er også registrert fra Norge 
.

Utseende
--------

*Bembidion difficile* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion difficile* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World Søk: Filter by country / Norway Arkivert 25. oktober 2008 hos Wayback Machine. (søkedato: 5. november 2008)

Eksterne lenker
---------------

* (en) *Bembidion difficile* i Encyclopedia of Life Rediger på Wikidata

* (en) *Bembidion difficile* i Global Biodiversity Information Facility Rediger på Wikidata

* (no) *Bembidion difficile* hos Artsdatabanken Rediger på Wikidata

* (sv) *Bembidion difficile* hos Dyntaxa Rediger på Wikidata

* (en) *Bembidion difficile* hos Fossilworks Rediger på Wikidata

* (en) *Bembidion difficile* hos NCBI Rediger på Wikidata

* *Bembidion difficile* – detaljert informasjon på Wikispecies Rediger på Wikidata
* *Bembidion difficile* (Database Carabidae of the World) – engelskspråklig
* *Bembidion difficile* (Fauna Europaea) - engelskspråklig
* Norsk entomologisk forening
Dagens prestegårdsbygning fra sjøsiden
Leikanger prestegård på Folkemuseet. Foto: Roede 
**Leikanger prestegård** ligger like nedenfor Leikanger kirke i Sogn og Fjordane. Våningshuset bygd av Gerhard Geelmuyden i 1752 ble revet i 1911 og flyttet til Norsk Folkemuseum på Bygdøy. Det nåværende våningshuset er fra 1912 og ble bygget av Fredrik Vilhelm Bull-Hansen (1852–1923), som var prest her fra 1897 til sin død.

Prestegården rommer også borgstue, vedskåle og eldhus fra 1700-tallet og en garasje fra 1950-tallet. Tidligere fantes også et naust, og på berghammeren mot fjorden en liten rødmalt «bergstue». Denne ble gitt til Leikanger kommune i 1850-årene og flyttet til klokkergården. Den ble brukt som skole og senere lokale for Leikanger Sparebank, til den ble revet i 1938. Prestegården er fredet.

Prestegårdshagen inneholder mange sjeldne trær.

Eksterne lenker
---------------

* Gunnar Birkeland og Sigrunn Berdal, red. (2015). «298 Leikanger prestegard». *Prestegårder i Norge – et utvalg*. Opplysningsvesenets fond. s. 235–236.
* «Leikanger prestegård». *Kulturminnesøk*. Riksantikvaren – Direktoratet for kulturminneforvaltning.


|  |  |
| --- | --- |
| Oppslagsverk/autoritetsdata | VIAF **·** Riksantikvaren kulturminne
 |
Den **vegetative-** eller **vicerale pol** er et uttrykk som brukes i embryologi og utviklingsbiologi for å beskrive den delen av en zygote (befruktet egg) eller tidlig foster som ender opp som buksiden i den ferdige organismen. Den første cellekløyvingen i et foster skjer nettopp mellom den framtidig øvre og nedre delen av organismen. Kløvingen gir opphav til to datterceller som utgjør henholdsvis en vegetativ- og en animalsk- del av det ferdige dyret. Begrepet «vegetativ» viser til at cellene i denne delen av fosteret er relativt ubevegelige, mens «viceral» kommer fra latin *vicera* og betyr innvoller, ettersom denne delen av fosteret gir opphav til det indre av invollene hos det ferdige dyret.

Allerede før befruktningen er egget inndelt i en øvre og en nedre hemisfære. Sædcellen kan bare befrukte egget gjennom den øvre (animalske) delen av egget. For egg med middels eller mye plomme (meso- og macrolectale egg) vil gjerne plommen være konsentrert i den delen av egget som blir den vegetative polen. Særlig for macrolecitale egg vil det være vanskelig for cellekløyvingen å nå gjennom plommemassen i den vegetative polen, og celledannelsen vil dane store, uregelmessige celler eller bare være overfladisk og ufullstendig. Ved gastrulasjon blir den plommerike vegetative polen presset inn i dyret og blir til mesoderm som utgjør slimhinnene i det framtidige tarmsystemet i det ferdige dyret.

Studiet av mekanismene som styrer hvordan det tidlige fosteret er bestemt til å bli forskjellige deler av den ferdige organismen er et viktig tema i utviklingsbiologien.

Referanser
----------

1. ↑  Angerer, Lynne M.; Angerer, Robert C. (februar 2000). «Animal–Vegetal Axis Patterning Mechanisms in the Early Sea Urchin Embryo». *Developmental Biology*. 218 (1): 1–12. doi:10.1006/dbio.1999.9553. Besøkt 12. oktober 2015.
2. ↑  Hildebrand, Milton Hildebrand ; G.E. Goslow, Jr. Pprincipal ill. Viola (2001). *Analysis of vertebrate structure* (5. ed. utg.). New York [u.a.]: Wiley. s. 72-74. ISBN 0471295051. CS1-vedlikehold: Ekstra tekst (link)
3. ↑  Sastry, K.V.; Shukal, V. (2004). *Developmental biology for university students* (1. utg.). Meerut, India: Rastogi Publications. s. 131-132. ISBN 8171337341. Besøkt 16. oktober 2015.
4. ↑  Bellairs, R.; Sanders, E.J.; Lash, J.W. red. (2012). *Formation and differentiation of early embryonic mesoderm*. Springer-Verlag New York. s. 119-121. ISBN 978-1-4613-6531-0. Besøkt 9. januar 2017.
***Bembidion articulatus*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion articulatus* finnes i Europa. Den er også registrert fra Norge.

Utseende
--------

*Bembidion articulatus* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion articulatus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Fauna Europaea – søk på: *Distribution: Norwegian mainland for Subtribe Bembidiina* Arkivert 9. mai 2017 hos Wayback Machine. (søkedato: 4. november 2008

Eksterne lenker
---------------

* (en) *Bembidion articulatum* i Encyclopedia of Life Rediger på Wikidata

* (en) *Bembidion articulatum* i Global Biodiversity Information Facility Rediger på Wikidata

* (no) *Bembidion articulatum* hos Artsdatabanken Rediger på Wikidata

* (sv) *Bembidion articulatum* hos Dyntaxa Rediger på Wikidata

* (en) *Bembidion articulatum* hos Fossilworks Rediger på Wikidata

* (en) *Bembidion articulatum* hos NCBI Rediger på Wikidata

* (en) *Kategori:Bembidion articulatum* – bilder, video eller lyd på Wikimedia Commons Rediger på Wikidata

* *Bembidion articulatum* – detaljert informasjon på Wikispecies Rediger på Wikidata
* *Bembidion articulatus* (Fauna Europaea) - engelskspråklig
* Norsk entomologisk forening
|  |
| --- |
| Artikkelen inngår i serien om |
| 

| Finanskrisen fra 2008 |
| --- |
| 

| Hovedårsaker |
| --- |
| * Subprime
* Subprime-krisen
* Energikrisen på 2000-tallet
* Resesjon i Europa 2008-2009
 |

 |
| 

| Redningspakker |
| --- |
| * USA 2008
* Kina 2008
* Norge 2008 og 2009
 |

 |
| 

| Aktuelle bedrifter |
| --- |
| * Bradford & Bingley
* Citigroup
* Dexia
* Fannie Mae
* Fortis
* Freddie Mac
* Glitnir
* Grupo Santander
* Lehman Brothers
* Merrill Lynch
* Northern Rock
* Wachovia
* Washington Mutual
 |

 |
| 

| Relaterte artikler |
| --- |
| * Finanskrise (begrep)
* Matvareprisøkningen i 2007–2008
* Too big to fail
* Statens finansfond
* Statens obligasjonsfond
 |

 |

 |

Et Northern Rock-filial.
**Northern Rock** er en britisk bank basert i Regent Centre ved Newcastle upon Tyne i det nordøstlige Storbritannia. 

Northern Rock plc har røtter tilbake til 1850. Banken begynte som en regional kredittforening, men ble i 1997 et aksjeselskap. Northern Rock har 1,3 millioner kunder og dermed en av Storbritannias største banker. Selskapet er notert på børsen i London.
Northern Rock er i Skandinavia etablert i Danmark, men på lik linje med hva som er tilfelle i Irland og på Guernsey tilbyr banken bare sparekontoer og ikke lån.

Kredittproblemer
----------------

13. september 2007 måtte Northern Rock hente akuttkapital hos den britiske nasjonalbanken, Bank of England. Da dette ble kjent sank aksjekursen kraftig, og det utbrøt panikk blant bankens kunder. Da bankfilialene åpnet 14. september dannet det seg lange køer av kunder som ville ta ut sparepengene sine.
17. februar 2008 vedtok den britiske regjeringen å nasjonalisere banken.

Eksterne lenker
---------------

* Offisielt nettsted Rediger på Wikidata

* (en) Northern Rock – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** LCCN **·** BBC Things
 |
**«AMD Bulldozer»**, eller bare **«Bulldozer»**, er den populære benevnelsen og kodenavnet som benyttes av Advanced Micro Devices om deres 11. generasjons datamaskinarkitektur. Selskapets interne benevnelse er *familie 15h*. 

Liksom forgjengerne AMD K8, AMD K9 og AMD K10, er Bulldozer en 64-bit x86 arkitektur (AMD64). Den er likevel ikke bare en videreutvikling av tidligere generasjoner. Tidligere 64-bit mikroprosessorer fra AMD var i utgangspunktet enkeltkjerneprosessorer, som gradvis ble utvidet til å bli mikroprosessorer med to eller flere kjerner. Bulldozer er bygd opp fra grunnen av som en flerkjerneprosessor.

AMD har på denne måten gjeninnført mikroarkitekturen *«Clustered Integer Core»*, som ble utviklet av Digital Equipment Corporation i 1996 sammen med RISC mikroprosessoren Alpha 21264. AMDs navn på denne teknologien er *Clustered Multi-Thread* (CMT). Den grunnleggende komponenten i arkitekturen er kalt en modul. En modul er en mellomting mellom en dobbelkjerneprosessor og en enkeltkjerneprosessor med symmetriske multitråder, som skaper to tråder synkront. Implementasjoner med 2, 3, 4, 6 og 8 moduler gir dermed henholdsvis 4, 6, 8, 12, 16 kjerner.

Referanser
----------

1. ↑  techPowerUp: Bulldozer 50% Faster than Core i7 and Phenom II, 13. januar 2011, besøkt 19. november 2012
***Bembidion fellmanni*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion fellmanni* finnes i nesten hele Europa, østover til Kirgisistan. Den er også registrert fra Norge.

Utseende
--------

*Bembidion fellmanni* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion fellmanni* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World Søk: Filter by country / Norway Arkivert 25. oktober 2008 hos Wayback Machine. (søkedato: 5. november 2008)

Eksterne lenker
---------------

* (en) *Bembidion fellmanni* i Global Biodiversity Information Facility Rediger på Wikidata

* (no) *Bembidion fellmanni* hos Artsdatabanken Rediger på Wikidata

* (sv) *Bembidion fellmanni* hos Dyntaxa Rediger på Wikidata

* (en) *Bembidion fellmanni* hos Fossilworks Rediger på Wikidata

* (en) *Bembidion fellmanni* hos NCBI Rediger på Wikidata

* *Bembidion fellmanni* – detaljert informasjon på Wikispecies Rediger på Wikidata
* *Bembidion fellmanni* (Database Carabidae of the World) – engelskspråklig
* *Bembidion fellmanni* (Fauna Europaea) - engelskspråklig
* Norsk entomologisk forening
***Bembidion inustum*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion inustum* finnes bare sørvest i Europa. Den er ikke registrert fra Norge.

Utseende
--------

*Bembidion inustum* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion inustum* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World *Sinechostictus inustus* (søkedato: 9. november 2008)
4. ↑  Fauna Europaea *Sinechostictus inustum* (søkedato: 9. november 2008)

Eksterne lenker
---------------

* (en) *Bembidion inustum* i Global Biodiversity Information Facility Rediger på Wikidata

* (en) *Bembidion inustum* hos NCBI Rediger på Wikidata

* *Sinechostictus inustus* – detaljert informasjon på Wikispecies Rediger på Wikidata
* *Sinechostictus inustus* (Database Carabidae of the World) – engelskspråklig
* *Sinechostictus inustum* (Fauna Europaea) - engelskspråklig
* Norsk entomologisk forening
**Hiroki Yamada** (japansk: *山田 大起*, *Yamada Hiroki*) (født 19. mai 1982 i Iiyama) er en japansk skihopper som representerer Kitano Construction Corporation.

Han debuterte internasjonalt i kontinentalcupen sesongen 1999/2000. I verdenscupen debuterte han med 46.-plass (av 50 deltakere) i Sapporo 22. januar 2000. Hans beste sammenlagtplassering i verdenscupen er 24.-plass i 2001/02, og samme sesong ble han også nummer 24 sammenlagt i den tysk-østerrikske hoppuka. Den beste individuelle plasseringen i enkeltrenn i verdenscupen er 4.-plass i Garmisch-Partenkirchen 1. januar 2002 og i Hakuba 24. januar 2002. Han var også på det japanske laget som ble nummer 2 i lagkonkurransen i Sapporo 27. januar 2002.

I OL i Salt Lake City (Park City) i 2002 ble han nummer 33 i normalbakken. Han var også på det japanske laget som ble nummer 5 i lagkonkurransen.

Referanser
----------

Kilder
------

* Sports Reference: Hiroki Yamada Arkivert 25. august 2011 hos Wayback Machine. (besøkt 18. april 2011)

Eksterne lenker
---------------

* (en) Hiroki Yamada – Olympedia Rediger på Wikidata

* (en) Hiroki Yamada – Sports-Reference (OL-resultater – arkivert) Rediger på Wikidata

* (en) Hiroki Yamada – FIS (skihopping) Rediger på Wikidata